《白云堆为朗元白上人赋》
元代·凌云翰

要使闲身到处闲，白云堆里著禅关。龙归不觉袈裟湿，犬吠方知杖锡还。

有用一时苏大旱，无心终日在空山。万松岭上何人屋，秪许平分住半间。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。